title: 2011/735/CFSP: Rozhodnutie Rady 2011/735/SZBP zo 14. novembra 2011 , ktorým sa mení a dopĺňa rozhodnutie 2011/273/SZBP o reštriktívnych opatreniach voči Sýrii

text:
               15.11.2011

               SK

               Úradný vestník Európskej únie

               L 296/53

         ROZHODNUTIE RADY 2011/735/SZBP
   zo 14. novembra 2011,
   ktorým sa mení a dopĺňa rozhodnutie 2011/273/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 9. mája 2011 prijala rozhodnutie 2011/273/SZBP o reštriktívnych opatreniach voči Sýrii (1).

               (2)

               Európska rada 23. októbra 2011 uviedla, že EÚ uloží ďalšie opatrenia voči sýrskemu režimu, pokiaľ budú represálie voči civilnému obyvateľstvu pokračovať.

               (3)

               Rada sa vzhľadom na závažnosť situácie v Sýrii domnieva, že je potrebné uložiť ďalšie reštriktívne opatrenia.

               (4)

               Európska investičná banka by mala pozastaviť uhrádzanie alebo iné platby v rámci existujúcich dohôd o pôžičkách so Sýriou alebo v súvislosti s takýmito dohodami, ako aj existujúce zmluvy o službách technickej pomoci pre sýrske štátne projekty umiestnené v Sýrii.

               (5)

               Okrem toho by sa mali aktualizovať informácie týkajúce sa jednej osoby uvedenej v zozname v prílohe k uvedenému rozhodnutiu.

               (6)

               Rozhodnutie 2011/273/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   V rozhodnutí 2011/273/SZBP sa vkladá tento článok:

      „Článok 2e
      Zakazuje sa:

                  a)

                  akékoľvek uhrádzanie alebo platba zo strany Európskej investičnej banky (ďalej len „EIB“) v rámci akýchkoľvek existujúcich dohôd o pôžičkách, ktoré sa uzavreli medzi Sýriou a EIB, alebo v súvislosti s takýmito dohodami;

                  b)

                  pokračovanie akýchkoľvek existujúcich zmlúv o službách technickej pomoci pre sýrske štátne projekty umiestnené v Sýrii zo strany EIB.“.

   Článok 2
   V prílohe k rozhodnutiu 2011/273/SZBP sa záznam týkajúci sa Nizara AL-ASSAADA nahrádza záznamom uvedeným v prílohe k tomuto rozhodnutiu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 14. novembra 2011

            Za Radu

            predsednička

         C. ASHTON

      (1)  Ú. v. EÚ L 121, 10.5.2011, s. 11.

      PRÍLOHA

         Osoba podľa článku 2

                  Meno

                  Identifikačné údaje

                  Dôvody

                  Dátum zaradenia na zoznam

                  1.

                  Nizar Al-Assad
                  ()

                  Bratranec Bashara Al-Assada; predtým riaditeľ spoločnosti „Nizar Oilfield Supplies“.

                  Veľmi úzky vzťah s kľúčovými vládnymi predstaviteľmi. Financovanie milícií Shabiha v regióne Latakia.

                  23.8.2011


title: Rozhodnutie Rady z 20. januára 1986, ktorým sa prijíma v mene spoločenstva odporúčanie Výboru pre colnú spoluprácu zo 16. júna 1982 týkajúce sa deklarovania tovarovej produkcie pomocou osobných počítačov alebo automatických tlačiarní

text:
Dôležité právne oznámenie

|

31986D0006

Úradný vestník L 018 , 24/01/1986 S. 0039 - 0039 Fínske špeciálne vydanie: Kapitola 11 Zväzok 11 S. 0240  Švédske špeciálne vydanie: Kapitola 11 Zväzok 11 S. 0240

		Rozhodnutie Radyz 20. januára 1986,ktorým sa prijíma v mene spoločenstva odporúčanie Výboru pre colnú spoluprácu zo 16. júna 1982 týkajúce sa deklarovania tovarovej produkcie pomocou osobných počítačov alebo automatických tlačiarní(86/6/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na návrh Komisie,keďže odporúčanie Výboru pre colnú spoluprácu zo 16. júna 1982 týkajúce sa deklarovania tovarovej produkcie pomocou osobných počítačov alebo automatických tlačiarní môže byť spoločenstvom prijaté s okamžitou účinnosťou,ROZHODLA TAKTO:Článok 1Odporúčanie Výboru pre colnú spoluprácu zo 16. júna 1982 týkajúce sa deklarovania tovarovej produkcie pomocou osobných počítačov alebo automatických tlačiarní sa týmto prijíma v mene spoločenstva s okamžitou účinnosťou.Text odporúčania je prílohou tohto rozhodnutia.Článok 2Predseda Rady sa týmto splnomocňuje poverením osoby splnomocnenej oznámením prijatia odporúčania, uvedeného v článku 1, spoločenstvom generálnemu tajomníkovi Výboru pre colnú spoluprácu s okamžitou účinnosťou.V Bruseli 20. januára 1986Za RadupredsedaG. Braks--------------------------------------------------ODPORÚČANIE VÝBORU PRE COLNÚ SPOLUPRÁCUzo 16. júna 1982týkajúce sa deklarovania tovarovej produkcie pomocou osobných počítačov alebo automatických tlačiarníVÝBOR PRE COLNÚ SPOLUPRÁCUSa snaží uľahčiť vypĺňanie formalít v medzinárodnom obchode a umožniť deklarantom maximálne využitie moderných metód na predkladanie dokumentov v medzinárodnom obchode,vezmúc do úvahy, že technológie na spracovanie dát umožňujú deklarantom pripravovať pomocou počítačov a automatických tlačiarní na predtlačených formulároch alebo na čistom papieri deklarácie tovarov, ktoré sú zhodné s oficiálnymi vzormi určenými colnými alebo inými kompetentnými orgánmi,odporúča, aby štáty, bez ohľadu na to, či sú alebo nie sú členmi Rady, colných alebo hospodárskych únií udelili deklarantom za predpokladov stanovených colnými alebo inými kompetentnými orgánmi autorizáciu na tvorbu tovarových deklarácií pomocou počítačov alebo automatických tlačiarní na predtlačených formulároch alebo čistom papieri. Takáto autorizácia by bola hlavnou podmienkou, aby deklarácia spracovaná týmto spôsobom bola považovaná za zhodnú s oficiálnym vzorom podľa colných alebo iných kompetentných orgánov,dožiadané štáty, bez ohľadu na to, či sú alebo nie sú členmi Rady, colných alebo hospodárskych únií, ktoré prijali toto odporúčanie, upovedomia generálneho tajomníka o dátume začatia uplatňovania odporúčania a o podmienkach uplatňovania. Generálny tajomník posunie túto informáciu colným orgánom všetkých členov. Súčasne ju odovzdá colným orgánom nečlenov alebo colných a hospodárskych únií, ktoré prijali toto odporúčanie.--------------------------------------------------


title: Rozhodnutie Rady 2012/420/SZBP z  23. júla 2012 , ktorým sa mení a dopĺňa rozhodnutie Rady 2011/782/SZBP o reštriktívnych opatreniach voči Sýrii

text:
               24.7.2012

               SK

               Úradný vestník Európskej únie

               L 196/59

         ROZHODNUTIE RADY 2012/420/SZBP
   z 23. júla 2012,
   ktorým sa mení a dopĺňa rozhodnutie Rady 2011/782/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 1.decembra 2011 prijala rozhodnutie 2011/782/SZBP (1).

               (2)

               S cieľom ďalej posilniť vynucovanie opatrení stanovených v rozhodnutí 2011/782/SZBP, by členské štáty mali vo svojich námorných prístavoch a na svojich letiskách a vo svojich územných vodách so súhlasom vlajkového štátu, ak si to vyžaduje medzinárodné právo, kontrolovať všetky plavidlá a lietadlá smerujúce do Sýrie alebo z nej, ak má dotknutý členský štát informácie, ktoré ho vedú k dôvodnému podozreniu, že náklad týchto plavidiel a lietadiel obsahuje zbrane alebo zariadenia, tovar alebo technológie, ktoré možno použiť na vnútornú represiu a ktorých dodávka, predaj, presun alebo vývoz sú podľa rozhodnutia 2011/782/SZBP zakázané alebo podliehajú schváleniu..

               (3)

               Ďalej by sa do rozhodnutia mala včleniť odchýlka zo zmrazenia finančných prostriedkov a hospodárskych zdrojov, pokiaľ ide o prevod finančných prostriedkov splatných v súvislosti s poskytovaním finančnej pomoci sýrskym štátnym občanom, ktorí sa v Únii vzdelávajú, absolvujú odbornú prípravu alebo pôsobia v akademickom výskume.

               (4)

               Rozhodnutie 2011/782/SZBP by sa malo preto zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2011/782/SZBP sa týmto mení a dopĺňa takto:

               1)

               Vkladá sa tento článok:
               „Článok 17b
               1.   Ak majú členské štáty informácie, ktoré vedú k dôvodnému podozreniu, že náklad plavidiel a lietadiel smerujúcich do Sýrie obsahuje položky, ktorých dodávka, predaj, presun alebo vývoz sú podľa článku 1 zakázané alebo podliehajú povoleniu podľa článku 1a, skontrolujú v súlade s ich vnútroštátnymi právnymi predpismi a medzinárodným právom, najmä morským právom a príslušnými medzinárodnými dohodami o civilnom letectve a námornej preprave, tieto plavidlá a lietadlá vo svojich námorných prístavoch a na svojich letiskách, ako aj vo svojich územných vodách v súlade s rozhodnutiami a právomocami svojich príslušných orgánov a v prípade územných vôd so súhlasom vlajkového štátu, ak to vyžaduje medzinárodné právo.
               2.   Členské štáty v súlade so svojimi vnútroštátnymi právnymi predpismi a medzinárodným právom po odhalení zabavia a zneškodnia položky, ktorých dodávka, predaj, presun alebo vývoz sú podľa článku 1 alebo 1a zakázané.
               3.   Členské štáty pri kontrolách a zneškodnení vykonávaných podľa odsekov 1 a 2 spolupracujú v súlade so svojimi vnútroštátnymi právnymi predpismi.
               4.   Lietadlá a plavidlá prevážajúce náklad do Sýrie podliehajú požiadavke dodatočného poskytovania informácií pred príchodom alebo odchodom o všetkých tovarov, ktoré sa do členského štátu dovážajú alebo z neho vyvážajú.“.

               2)

               Do článku 19 sa dopĺňa tento odsek:
               „10.   Odseky 1 a 2 sa neuplatňujú na prevod zmrazených finančných prostriedkov alebo hospodárskych zdrojov zo strany finančného subjektu uvedeného na zozname v prílohe I alebo II alebo prostredníctvom neho, keď sa prevod týka platby zo strany osoby alebo subjektu, ktoré nie sú uvedené na zozname v prílohe I alebo II, v súvislosti s poskytovaním pomoci sýrskym štátnym príslušníkom, ktorí sa v Únii vzdelávajú, absolvujú odbornú prípravu alebo pôsobia v akademickom výskume, pod podmienkou, že príslušný členský štát na individuálnom základe rozhodol, že príjemcom platby nie je priamo ani nepriamo osoba ani subjekt, ktoré sú uvedené v odseku 1.“.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 23. júla 2012

            Za Radu

            predsedníčka

         C. ASHTON

      (1)  Ú. v. EÚ L 319, 2.12.2011, s. 56.


Rozhodnutie Európskeho parlamentu z29. novembra 2007 onávrhu na vymenovanie Huberta Webera za člena Dvora audítorov (C6-0310/2007 - 2007/0819(CNS))


title: 2009/30/ES: Rozhodnutie Európskeho parlamentu a Rady zo 14. januára 2009 , ktorým sa vymenúva európsky dozorný úradník pre ochranu údajov a zástupca dozorného úradníka

text:
               16.1.2009

               SK

               Úradný vestník Európskej únie

               L 11/83

      ROZHODNUTIE EURÓPSKEHO PARLAMENTU A RADY

   zo 14. januára 2009,
   ktorým sa vymenúva európsky dozorný úradník pre ochranu údajov a zástupca dozorného úradníka
   (2009/30/ES)
   EURÓPSKY PARLAMENT A RADA EURÓPSKEJ ÚNIE,
   so zreteľom na nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (1), a najmä na jeho článok 42 ods. 1,
   so zreteľom na zoznam kandidátov, ktorý vypracovala Komisia 21. októbra 2008 v súlade s článkom 42 ods. 1 nariadenia (ES) č. 45/2001 po verejnom výberovom konaní na vymenovanie európskeho dozorného úradníka pre ochranu údajov a zástupcu dozorného úradníka,
   keďže je potrebné dosiahnuť vzájomnú dohodu medzi Európskym parlamentom a Radou o vymenovaní európskeho dozorného úradníka pre ochranu údajov a zástupcu dozorného úradníka na obdobie piatich rokov od 17. januára 2009,
   ROZHODLI TAKTO:
   Článok 1
   Na obdobie od 17. januára 2009 do 16. januára 2014 sa vymenúvajú:

               —

               európsky dozorný úradník pre ochranu údajov: pán Peter HUSTINX,

               —

               zástupca dozorného úradníka: pán Giovanni BUTTARELLI.

         Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 14. januára 2009

            Za Európsky parlament

            predseda

         H.-G. PÖTTERING

            Za Radu

            predseda

         A. VONDRA

      (1)  Ú. v. ES L 8, 12.1.2001, s. 1.


title: 2011/831/EÚ: Rozhodnutie Rady z  1. decembra 2011 o praktických a procedurálnych opatreniach na vymenovanie Radou štyroch členov európskej skupiny pre akciu Európskej únie na podporu značky Európske dedičstvo

text:
               14.12.2011

               SK

               Úradný vestník Európskej únie

               L 330/23

         ROZHODNUTIE RADY
   z 1. decembra 2011
   o praktických a procedurálnych opatreniach na vymenovanie Radou štyroch členov európskej skupiny pre akciu Európskej únie na podporu značky Európske dedičstvo
   (2011/831/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 1194/2011/EÚ zo 16. novembra 2011, ktorým sa ustanovuje akcia Európskej únie na podporu značky Európske dedičstvo (1), a najmä na jeho článok 8,
   keďže:

               (1)

               V článku 8 rozhodnutia č. 1194/2011/EÚ sa ustanovuje, že sa má zriadiť európska skupina nezávislých odborníkov (ďalej len „európska skupina“) a že táto skupina má pozostávať z trinástich členov menovaných európskymi inštitúciami a orgánmi, z ktorých štyroch vymenuje na trojročné obdobie Rada.

               (2)

               Všetky inštitúcie a orgány by sa mali usilovať zabezpečiť, aby sa spôsobilosti členov európskej skupiny, ktorých menujú, čo najviac dopĺňali.

               (3)

               Členské štáty, ktoré v čase predkladania kandidátov na členov európskej skupiny už majú jedného alebo viacerých odborníkov v tejto skupine, ktorých vymenovala iná inštitúcia alebo orgán ako Rada, sa nabádajú, aby zohľadnili posilnenie geografickej a rodovej rovnováhy v rámci európskej skupiny, keď budú rozhodovať o svojej účasti na tomto procese.

               (4)

               Je vhodné, aby Rada rozhodla o praktických a procedurálnych opatreniach na vymenovanie jej štyroch členov európskej skupiny.

               (5)

               Tieto opatrenia by mali byť spravodlivé, ľahko vykonateľné, nediskriminačné, transparentné a mali by byť zamerané na to, aby sa zabezpečilo, že členovia vymenovaní do európskej skupiny náležite plnia svoje povinnosti.

               (6)

               Tieto opatrenia by sa v prípade potreby mali upraviť vzhľadom na výsledky hodnotenia akcie na podporu značky Európske dedičstvo stanoveného v článku 18 rozhodnutia č. 1194/2011/EÚ,

         PRIJALA TOTO ROZHODNUTIE:
   Článok 1
   Rada rozhodne o vymenovaní štyroch členov európskej skupiny v súlade s praktickými a procedurálnymi opatreniami ustanovenými v článku 2.
   Článok 2
   1.   Členské štáty sa vyzývajú, aby predložili kandidátov na členov európskej skupiny. Účasť členských štátov na tomto postupe je dobrovoľná. Každý členský štát môže navrhnúť len jedného kandidáta. Na to, aby sa zabezpečilo vyvážené geografické zastúpenie, sú členské štáty, ktorých odborníci boli vymenovaní Radou na predchádzajúce obdobie, z účasti vylúčené.
   2.   Kandidatúry sa podávajú písomnou formou a jasne sa v nich preukáže, že daný kandidát je nezávislý odborník a má bohaté skúsenosti a odborné znalosti v oblastiach relevantných pre ciele akcie, pričom je odhodlaný pracovať v európskej skupine v súlade s požiadavkami stanovenými v časti 1 prílohy. Súčasťou kandidatúr je aj riadne podpísané vyhlásenie, ako sa uvádza v časti 2 prílohy.
   3.   V kandidatúre sa pre každého kandidáta uvedie jedna hlavná oblasť, v ktorej má odborné znalosti, spomedzi týchto oblastí:

               —

               európska história a kultúry,

               —

               vzdelávanie a mládež,

               —

               riadenie v oblasti kultúry vrátane rozmeru kultúrneho dedičstva,

               —

               komunikácia a cestovný ruch.

         4.   Z kandidatúr, ktoré uznal príslušný prípravný orgán Rady, sa losovaním vyberie jeden kandidát z každej zo štyroch oblastí uvedených v odseku 3. Prvá osoba vylosovaná v každej oblasti sa považuje za vybratú. Tento výber následne schváli Rada.
   5.   V prípade, že sa v jednej alebo viacerých oblastiach neprihlásili žiadni kandidáti, jeden alebo viac dodatočných kandidátov sa vylosuje z oblastí, v ktorých je najviac kandidátov. Ak je v danej kategórii len jeden kandidát, kandidát sa považuje za vybraného bez losovania.
   6.   Ak člen európskej skupiny nie je schopný vykonávať svoj mandát, členský štát, ktorý ho vymenoval, vymenuje čo najskôr náhradníka. Toto vymenovanie spĺňa požiadavky uvedené v častiach 1 a 2 prílohy a platí na zvyšné funkčné obdobie člena.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 1. decembra 2011

            Za Radu

            predseda

         W. KOSINIAK-KAMYSZ

      (1)  Ú. v. EÚ L 303, 22.11.2011, s. 1.

      PRÍLOHA

         ZOZNAM POŽIADAVIEK NA KANDIDÁTA

      ČASŤ 1
      Každá písomná kandidatúra musí obsahovať:

                  —

                  popis kandidátovho vzdelania, pracovných skúseností a úspechov dosiahnutých v súvislosti s cieľmi akcie a kritériami, ktoré majú lokality spĺňať,

                  —

                  konkrétnu oblasť odborných znalostí a dôvody, prečo si ju kandidát zvolil.

            ČASŤ 2
      Každá kandidatúra musí obsahovať toto písomné vyhlásenie:
      „Beriem na vedomie:

                  —

                  povinnosti, ktoré táto pozícia zahŕňa, a práci pre európsku skupinu som schopný venovať ročne primeraný počet pracovných dní,

                  —

                  skutočnosť, že členstvo v európskej skupine nie je čestná pozícia a že za túto prácu budem platený Komisiou, ktorá mi bude preplácať aj cestovné náklady a náklady na ubytovanie,

                  —

                  skutočnosť, že uvedené povinnosti si vyžadujú nezávislosť, ako aj to, že každý rok budem musieť podpísať vyhlásenie, v ktorom dosvedčím, že nemám žiadny skutočný ani potenciálny konflikt záujmov v súlade s článkom 8 ods. 5 rozhodnutia č. 1194/2011/EÚ.“


title: Rozhodnutie Európskeho parlamentu a Rady (EÚ) 2017/741 z 5. apríla 2017 o mobilizácii Fondu solidarity EÚ na účely poskytnutia pomoci Spojenému kráľovstvu, Cypru a Portugalsku

text:
               28.4.2017

               SK

               Úradný vestník Európskej únie

               L 111/6

         ROZHODNUTIE EURÓPSKEHO PARLAMENTU A RADY (EÚ) 2017/741
   z 5. apríla 2017
   o mobilizácii Fondu solidarity EÚ na účely poskytnutia pomoci Spojenému kráľovstvu, Cypru a Portugalsku
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (1), a najmä na jeho článok 4 ods. 3,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 11,
   so zreteľom na návrh Európskej komisie,
   keďže:

               (1)

               Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť tak solidaritu s obyvateľstvom regiónov postihnutých živelnými pohromami.

               (2)

               Fond nemá prekročiť maximálnu ročnú sumu 500 000 000 EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013 (3).

               (3)

               Spojené kráľovstvo predložilo 26. februára 2016 žiadosť o mobilizáciu fondu po povodniach, ktoré postihli 11 regiónov v období od decembra 2015 do januára 2016. Orgány Spojeného kráľovstva vo svojej žiadosti zdôraznili, že posúdenie škôd je neúplné a že príslušné údaje sú iba predbežné. Súbor žiadostí bol finalizovaný 22. septembra 2016.

               (4)

               Cyprus predložil 5. septembra 2016 žiadosť o mobilizáciu fondu v nadväznosti na následky veľkého sucha, ktoré trvalo od októbra 2015, a na nekontrolované požiare z 18. a 19. júna 2016.

               (5)

               Portugalsko 21. septembra 2016 predložilo žiadosť o mobilizáciu fondu z dôvodu nekontrolovaných požiarov na ostrove Madeira medzi 8. a 13. augustom 2016.

               (6)

               Žiadosti Spojeného kráľovstva, Cypru a Portugalska spĺňajú podmienky na poskytnutie finančného príspevku z fondu, ako sa stanovuje v článku 4 nariadenia (ES) č. 2012/2002.

               (7)

               Fond by sa mal preto mobilizovať s cieľom poskytnúť finančný príspevok Spojenému kráľovstvu, Cypru a Portugalsku.

               (8)

               S cieľom minimalizovať čas potrebný na mobilizáciu fondu by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2017 sa mobilizuje Fond solidarity Európskej únie s viazanými a platobnými rozpočtovými prostriedkami v tejto výške:

               a)

               suma 60 301 050 EUR sa poskytne Spojenému kráľovstvu;

               b)

               suma 7 298 760 EUR sa poskytne Cypru;

               c)

               suma 3 925 000 EUR sa poskytne Portugalsku.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 5. apríla 2017.

      V Štrasburgu 5. apríla 2017.

            Za Európsky parlament

            predseda

         A. TAJANI

            Za Radu

            predseda

         I. BORG

      (1)  Ú. v. ES L 311, 14.11.2002, s. 3.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: Rozhodnutie Rady z 12. júna 2014 , ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               13.6.2014

               SK

               Úradný vestník Európskej únie

               C 180/3

         ROZHODNUTIE RADY
   z 12. júna 2014,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   (2014/C 180/04)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (1), a najmä na jeho článok 4,
   so zreteľom na kandidáta, ktorého navrhla francúzska vláda,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015.

               (2)

               Pre Francúzsko je k dispozícii jedno miesto člena riadiacej rady strediska v kategórii zástupcov vlády v dôsledku odstúpenia pána Jeana-Marca HUARTA.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2015,

         PRIJALA TOTO ROZHODNUTIE:
   Jediný článok
   Týmto sa na zvyšok funkčného obdobia, ktoré trvá do 17. septembra 2015, za člena riadiacej rady Európskeho strediska pre rozvoj odborného vzdelávania vymenúva:
   ZÁSTUPCOVIA VLÁDY

               FRANCÚZSKO

               pani Brigitte DORIATH

      V Luxemburgu 12. júna 2014

            Za Radu

            predseda

         Y. MANIATIS

      (1)  Ú. v. ES L 39, 13.2.1975, s. 1.

      (2)  Ú. v. EÚ C 228, 31.7.2012, s. 3.


title: 2014/242/EÚ: Rozhodnutie Rady zo 14. apríla 2014 o uzavretí Dohody medzi Európskou úniou a Azerbajdžanskou republikou o zjednodušení udeľovania víz

text:
               30.4.2014

               SK

               Úradný vestník Európskej únie

               L 128/47

         ROZHODNUTIE RADY
   zo 14. apríla 2014
   o uzavretí Dohody medzi Európskou úniou a Azerbajdžanskou republikou o zjednodušení udeľovania víz

      (2014/242/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 6 druhým pododsekom písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Dňa 29. novembra 2013 v súlade s rozhodnutím Rady 2013/695/EÚ (1) sa podpísala Dohoda medzi Európskou úniou a Azerbajdžanskou republikou o zjednodušení udeľovania víz (ďalej len „dohoda“), s výhradou jej uzavretia.

               (2)

               Dohoda by sa mala schváliť.

               (3)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES (2); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (4)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (3); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (5)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Azerbajdžanskou republikou o zjednodušení udeľovania víz.
   Text dohody je pripojený k tomuto rozhodnutiu.
   Článok 2
   Predseda Rady v mene Únie vykoná oznámenie podľa článku 14 ods. 1 dohody (4).
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 14. apríla 2014

            Za Radu

            predseda

         A. TSAFTARIS

      (1)  Rozhodnutie Rady 2013/695/EÚ z 25. novembra 2013 o podpise Dohody medzi Európskou úniou a Azerbajdžanskou republikou o zjednodušení udeľovania víz v mene Európskej únie (Ú. v. EÚ L 320, 30.11.2013, s. 7).

      (2)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (3)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady 2012/206/SZBP z  23. apríla 2012 , ktorým sa mení a dopĺňa rozhodnutie 2011/782/SZBP o reštriktívnych opatreniach voči Sýrii

text:
               24.4.2012

               SK

               Úradný vestník Európskej únie

               L 110/36

         ROZHODNUTIE RADY 2012/206/SZBP
   z 23. apríla 2012,
   ktorým sa mení a dopĺňa rozhodnutie 2011/782/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 1. decembra 2011 prijala rozhodnutie 2011/782/SZBP (1).

               (2)

               Rada sa vzhľadom na závažnosť situácie v Sýrii domnieva, že je potrebné uložiť ďalšie reštriktívne opatrenia voči sýrskemu režimu.

               (3)

               V tejto súvislosti by sa mal zakázať predaj, dodávky, preprava alebo vývoz určitých tovarov a technológií, ktoré by sa mohli použiť na vnútornú represiu alebo by mal podliehať schváleniu.

               (4)

               Okrem toho by sa mal zakázať predaj, dodávky, preprava alebo vývoz luxusných tovarov do Sýrie.

               (5)

               Rozhodnutie 2011/782/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2011/782/SZBP sa týmto mení a dopĺňa takto:

               (1)

               článok 1 sa nahrádza takto:
               „Článok 1
               1.   Zakazuje sa predaj, dodávky alebo vývoz všetkých druhov výzbroje a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar, ako aj vybavenia, ktoré by sa mohlo použiť na vnútornú represiu, do Sýrie štátnymi príslušníkmi členských štátov alebo z území členských štátov, alebo prostredníctvom plavidiel alebo lietadiel registrovaných v členských štátoch, a to bez ohľadu na to, či uvedený tovar pochádza z ich územia.
               2.   Zakazuje sa predaj, dodávky, preprava alebo vývoz určitého zariadenia, tovaru a technológie, ktoré by sa mohli použiť na vnútornú represiu, alebo na výrobu a údržbu výrobkov, ktoré by mohli byť použité na vnútornú represiu, do Sýrie štátnymi príslušníkmi členských štátov alebo z územia členských štátov alebo prostredníctvom ich vlajkových lodí alebo lietadiel bez ohľadu na to, či majú pôvod na ich území alebo nie.
               Únia prijme opatrenia potrebné na určenie príslušných položiek, na ktoré sa vzťahuje tento odsek.
               3.   Zakazuje sa:

                           a)

                           poskytovať priamo alebo nepriamo technickú pomoc, sprostredkovateľské služby alebo iné služby akejkoľvek fyzickej alebo právnickej osobe, subjektu alebo orgánu v Sýrii alebo na použitie v tejto krajine v súvislosti s položkami uvedenými v odsekoch 1 a 2 alebo v súvislosti s poskytovaním, výrobou, údržbou a využívaním týchto položiek;

                           b)

                           poskytovať priamo alebo nepriamo finančné prostriedky alebo finančnú pomoc akejkoľvek fyzickej alebo právnickej osobe, subjektu alebo orgánu v Sýrii alebo na použitie v tejto krajine v súvislosti s položkami uvedenými v odsekoch 1 a 2, a to najmä granty, pôžičky a poistenie vývozného úveru na akýkoľvek predaj, dodávku, prevod alebo vývoz týchto položiek alebo na poskytnutie súvisiacej technickej pomoci, sprostredkovateľských alebo iných služieb.“;

               (2)

               vkladá sa tento článok:
               „Článok 1a
               1.   Predaj, dodávky, preprava alebo vývoz určitého zariadenia, tovaru alebo technológie iných ako tých, ktoré sú uvedené v článku 1 ods. 2, ktoré by sa mohli použiť na vnútornú represiu, alebo na výrobu a údržbu výrobkov, ktoré by mohli byť použité na vnútornú represiu, do Sýrie štátnymi príslušníkmi členských štátov alebo z územia členských štátov alebo prostredníctvom ich vlajkových lodí alebo lietadiel bez ohľadu na to, či majú pôvod na ich území alebo nie, podliehajú schváleniu na individuálnom základe zo strany príslušných orgánov vyvážajúceho členského štátu.
               Únia prijme opatrenia potrebné na určenie príslušných položiek, na ktoré sa vzťahuje tento odsek.
               2.   Poskytovanie:

                           a)

                           technickej pomoci, sprostredkovateľských služieb alebo iných služieb akejkoľvek fyzickej alebo právnickej osobe, subjektu alebo orgánu v Sýrii alebo na použitie v tejto krajine v súvislosti s položkami uvedenými v odseku 1 alebo v súvislosti s poskytovaním, výrobou, údržbou a využívaním týchto položiek;

                           b)

                           finančných prostriedkov alebo finančnej pomoci akejkoľvek fyzickej alebo právnickej osobe, subjektu alebo orgánu v Sýrii alebo na použitie v tejto krajine v súvislosti s položkami uvedenými v odseku 1, a to najmä granty, pôžičky a poistenie vývozného úveru na akýkoľvek predaj, dodávku, prevod alebo vývoz týchto položiek alebo na poskytnutie súvisiacej technickej pomoci, sprostredkovateľských alebo iných služieb.

                     tiež podlieha schváleniu zo strany príslušného orgánu vyvážajúceho členského štátu.“;

               (3)

               vkladá sa tento článok:
               „Článok 8b
               Predaj, dodávky, preprava alebo vývoz luxusných tovarov do Sýrie štátnymi príslušníkmi členských štátov alebo z území členských štátov alebo prostredníctvom ich vlajkových lodí alebo lietadiel sa zakazuje bez ohľadu na to, či majú pôvod na ich územiach alebo nie.
               Únia prijme potrebné opatrenia na určenie príslušných položiek, na ktoré sa má vzťahovať tento článok. “.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 23. apríla 2012

            Za Radu

            predsedníčka

         C. ASHTON

      (1)  Ú. v. EÚ L 319, 2.12.2011, s. 56.


title: Rozhodnutie Rady 2013/730/SZBP z  9. decembra 2013 na podporu činností odzbrojenia a kontroly zbraní vykonávaných strediskom SEESAC v juhovýchodnej Európe v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi

text:
               11.12.2013

               SK

               Úradný vestník Európskej únie

               L 332/19

         ROZHODNUTIE RADY 2013/730/SZBP
   z 9. decembra 2013
   na podporu činností odzbrojenia a kontroly zbraní vykonávaných strediskom SEESAC v juhovýchodnej Európe v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26 ods. 2 a článok 31 ods. 1,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 13. decembra 2003 prijala Európsku bezpečnostnú stratégiu, v ktorej sa určuje päť hlavných výziev, ktorým musí Únia čeliť: terorizmus, šírenie zbraní hromadného ničenia, regionálne konflikty, zlyhanie štátu a organizovaná trestná činnosť. V štyroch z týchto piatich výziev sú hlavnými faktormi následky nedovolenej výroby, transferu a obehu konvenčných zbraní vrátane ručných a ľahkých zbraní (ďalej len „RĽZ“) a ich nadmerného hromadenia a nekontrolovaného šírenia. Prispievajú k nestabilite v juhovýchodnej Európe, v susedných regiónoch a v mnohých ďalších častiach sveta, zhoršujú konflikty a podkopávajú proces budovania mieru po skončení konfliktu, a preto predstavujú vážnu hrozbu pre mier a bezpečnosť.

               (2)

               Európska rada na svojom zasadnutí 15. a 16. decembra 2005 prijala Stratégiu EÚ na boj proti nedovolenému hromadeniu RĽZ a ich munície (ďalej len „stratégia“) a nedovolenému obchodovaniu s nimi, v ktorej sa stanovujú usmernenia pre činnosť Únie v oblasti RĽZ. V stratégii sa Balkán a juhovýchodná Európa identifikovali ako regióny, ktoré sú obzvlášť postihnuté nadmerným hromadením a šírením RĽZ. Uvádza sa v nej, že Únia bude venovať prvoradú pozornosť strednej a východnej Európe, a zdôrazňuje s osobitnými odkazmi na Balkán, že podpora účinného multilateralizmu, ako aj príslušných regionálnych iniciatív poskytne účinný nástroj na jej vykonávanie. Osobitne tiež presadzuje potrebu zúčastňovať sa na úsilí o zmenšenie nadbytočných zásob RĽZ, ktoré vo východnej Európe zostali z obdobia studenej vojny.

               (3)

               Na druhej konferencii o preskúmaní Akčného programu OSN na predchádzanie nedovolenému obchodovaniu s ručnými a ľahkými zbraňami vo všetkých jeho aspektoch, boj proti nemu a jeho odstránenie (ďalej len „akčný program OSN“), ktorý bol prijatý 20. júla 2001, všetky členské štáty OSN opätovne potvrdili svoj záväzok predchádzať nedovolenému obchodovaniu s RĽZ a podporili opatrenia na ďalšie posilnenie aktívnej úlohy, ktorú regionálne a subregionálne organizácie môžu zohrávať pri vykonávaní akčného programu OSN a medzinárodného nástroja umožňujúceho štátom včas a spoľahlivo odhaľovať a sledovať nedovolené ručné a ľahké zbrane (ďalej len „medzinárodný nástroj na sledovanie“).

               (4)

               Stredisko na kontrolu ručných a ľahkých zbraní v juhovýchodnej a východnej Európe (SEESAC), ktoré bolo zriadené v roku 2002 v Belehrade a ktoré funguje na základe spoločného mandátu Rozvojového programu Organizácie Spojených národov (UNDP) a Rady pre regionálnu spoluprácu (nástupníckeho orgánu Paktu stability pre juhovýchodnú Európu), pomáha vnútroštátnym a regionálnym zainteresovaným stranám kontrolovať a obmedziť šírenie a zneužívanie RĽZ a ich munície, a tým prispievať k zvyšovaniu stability, bezpečnosti a rozvoja v juhovýchodnej a východnej Európe. Stredisko SEESAC kladie mimoriadny dôraz na rozvoj regionálnych projektov pre riešenie existujúceho cezhraničného pohybu zbraní.

               (5)

               Únia už podporila stredisko SEESAC prijatím rozhodnutia Rady 2002/842/SZBP, predĺženého a zmeneného a doplneného rozhodnutím Rady 2003/807/SZBP (1) a rozhodnutím Rady 2004/791/SZBP (2). Naposledy Únia podporila činnosti strediska SEESAC na kontrolu zbraní rozhodnutím Rady 2010/179/SZBP (3).

               (6)

               Únia chce financovať ďalší projekt strediska SEESAC zameraný na zníženie rizika nedovoleného šírenia ručných a ľahkých zbraní (RĽZ) a ich munície a nedovoleného obchodovania s nimi v juhovýchodnej Európe s cieľom aj ďalej prispievať k znižovaniu rizika nedovoleného obchodovania s nimi, aby sa dosiahli ciele opísané vyššie,

         PRIJALA TOTO ROZHODNUTIE:
   Článok 1
   1.   Na účely vykonávania Stratégie EÚ na boj proti nedovolenému hromadeniu ručných a ľahkých zbraní (RĽZ)a ich munície a presadzovania mieru a bezpečnosti sledujú činnosti projektu zameraného na zníženie rizika nedovoleného šírenia RĽZ a ich munície a nedovoleného obchodovania s nimi v juhovýchodnej Európe, ktoré Únia podporuje, tieto konkrétne ciele:

               —

               zvýšiť bezpečnosť zásob RĽZ a ich munície v juhovýchodnej Európe,

               —

               zmenšiť zásoby RĽZ a ich munície v juhovýchodnej Európe prostredníctvom činností na ich zničenie,

               —

               zlepšiť označovanie a sledovanie prostredníctvom poskytnutia podpory zavedenia alebo posilnenia existujúcich elektronických systémov na registráciu zbraní a na vedenie záznamov o nich v juhovýchodnej Európe,

               —

               posilniť kontroly RĽZ a ich munície podporou a uľahčovaním výmeny poznatkov a informácií a zvyšovania povedomia prostredníctvom užšej regionálnej spolupráce v juhovýchodnej Európe,

               —

               podporiť zber nedovolených a nechcených RĽZ, výbušných zariadení, výzbroje a ich munície, ktoré majú v držbe obyvatelia krajín juhovýchodnej Európy.

         Únia financuje tento projekt a jeho podrobný opis sa uvádza v prílohe.
   Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (ďalej len „VP“).
   2.   Projekt uvedený v článku 1 technicky vykonáva stredisko SEESAC.
   3.   Stredisko SEESAC vykonáva svoje úlohy pod vedením VP. VP na tento účel uzavrie potrebné dojednania s UNDP, ktorý koná v mene strediska SEESAC.
   Článok 3
   1.   Referenčná suma na vykonávanie projektu, ktorý financuje EÚ, uvedeného v článku 1 je 5 127 650 EUR. Celkový odhadovaný rozpočet celého programu je 14 335 403 EUR. Na finančnom zabezpečení programu sa podieľa Únia, Ministerstvo zahraničných vecí Nórskeho kráľovstva a príjemca.
   2.   Výdavky financované zo sumy stanovenej v odseku 1 sa riadia v súlade s postupmi a pravidlami, ktoré sa vzťahujú na rozpočet Únie.
   3.   Na správne riadenie výdavkov uvedených v odseku 1 dohliada Komisia. Na tento účel uzavrie s UNDP, ktorý koná v mene strediska SEESAC, dohodu o financovaní. V nej sa stanoví, že stredisko SEESAC má zabezpečiť zviditeľnenie príspevku Únie primerané jeho výške.
   4.   Komisia sa usiluje uzavrieť dohodu uvedenú v odseku 3 čo najskôr po nadobudnutí účinnosti tohto rozhodnutia. O všetkých ťažkostiach v tomto procese, ako aj o dátume uzavretia dohody informuje Radu.
   Článok 4
   1.   VP podáva Rade správu o vykonávaní tohto rozhodnutia na základe pravidelných štvrťročných správ, ktoré pripraví stredisko SEESAC. Tieto správy tvoria základ pre hodnotenie, ktoré uskutoční Rada.
   2.   Komisia podáva správy o finančných aspektoch projektu uvedeného v článku 1.
   Článok 5
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie stráca účinnosť 36 mesiacov odo dňa uzavretia dohody uvedenej v článku 3 ods. 3. Ak sa dohoda neuzavrie do šiestich mesiacov od nadobudnutia účinnosti rozhodnutia, rozhodnutie stratí účinnosť.

      V Bruseli 9. decembra 2013

            Za Radu

            predsedníčka

         A. PABEDINSKIENĖ

      (1)  Rozhodnutie Rady 2003/807/SBZP zo 17. novembra 2003, ktorým sa predlžuje účinnosť, mení a dopĺňa rozhodnutie 2002/842/SZBP týkajúce sa vykonania jednotnej akcie 2002/589/SZBP vzhľadom na príspevok Európskej únie k boju proti destabilizujúcemu akumulovaniu a rozširovaniu ručných zbraní a ľahkých zbraní v juhovýchodnej Európe (Ú. v. EÚ L 302, 20.11.2003, s. 39).

      (2)  Rozhodnutie Rady 2004/791/SZBP z 22. novembra 2004 o predĺžení účinnosti a o zmene a doplnení rozhodnutia 2002/842/SZBP týkajúceho sa vykonania jednotnej akcie 2002/589/SZBP vzhľadom na príspevok Európskej únie k boju proti destabilizujúcemu akumulovaniu a rozširovaniu ručných zbraní a ľahkých zbraní v juhovýchodnej Európe( Ú. v. EÚ L 348, 24.11.2004, s. 46).

      (3)  Rozhodnutie Rady 2010/179/SZBP z 11. marca 2010 na podporu činností kontroly zbraní vykonávaných strediskom SEESAC na západnom Balkáne v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi (Ú. v. EÚ L 80, 26.3.2010, s. 48).

      PRÍLOHA

         Príspevok Európskej únie k projektu strediska SEESAC zameraného na zníženie rizika nedovoleného šírenia ručných a ľahkých zbraní (RĽZ) a ich munície a nedovoleného obchodovania s nimi v juhovýchodnej Európe

      1.   Úvod a ciele

      História rozsiahleho hromadenia zásob ručných a ľahkých zbraní a ich munície v juhovýchodnej Európe, nedostatočný počet zabezpečených skladovacích miest a stále pretrvávajúci nedostatok adekvátnych kapacít na úplné zabezpečenie týchto miest sú príčinami, prečo krajiny v tomto regióne vyvolávajú osobitné obavy a predstavujú významnú výzvu v stratégii EÚ na boj proti nedovolenému hromadeniu ručných a ľahkých zbraní (RĽZ) a ich munície a nedovolenému obchodovaniu s nimi. Preto pokračovanie v doterajšej podpore boja proti hrozbe zo strany Únie, ktorú predstavuje šírenie RĽZ a nedovolené obchodovanie s nimi v juhovýchodnej Európe a z tohto regiónu tvorí neoddeliteľnú súčasť jej úsilia o dosiahnutie svojich strategických cieľov EÚ v oblasti problematiky RĽZ.
      Celkovým cieľom projektu je presadzovať medzinárodný mier a bezpečnosť prostredníctvom nepretržitej podpory úsilia o zníženie hrozby, ktorú predstavuje rozsiahle hromadenie RĽZ a ich munície a nedovolené obchodovanie s nimi v juhovýchodnej Európe. Konkrétne, projekt obmedzí dostupnosť nadbytočných RĽZ a ich munície, zlepší bezpečnosť skladov, zlepší sledovanie zbraní prostredníctvom posilnenej registrácie a označovania, a tiež rozšíri prenosy informácií a poznatkov a zvýši povedomie o hrozbe, ktorú RĽZ predstavujú. Okrem toho program svojím pôsobením v rámci Rady pre regionálnu spoluprácu (RRS) prispeje k stabilite v juhovýchodnej Európe.
      Na základe úspešného vykonávania predovšetkým rozhodnutia Rady 2010/179/SZBP a v súlade so stratégiou EÚ pre RĽZ je cieľom tohto nadväzujúceho projektu ďalej posilniť národné kontrolné systémy a pokračovať v presadzovaní regionálnych mechanizmov posilňujúcich multilateralizmus na boj proti dodávkam a destabilizačnému šíreniu RĽZ a ich munície. Okrem toho s cieľom zabezpečiť komplexnejší regionálny rozmer bude tento nadväzujúci projekt zahŕňať aj Moldavskú republiku a Kosovo (1) v regionálnych procesoch kontroly RĽZ, aby sa zabezpečil skutočne holistický regionálny prístup, ktorý bude mať dlhodobý vplyv a bude dlhodobo udržateľný.
      2.   Výber vykonávacej agentúry a spolupráca v inými príslušnými grantovými iniciatívami

      Stredisko SEESAC je spoločnou iniciatívou Rozvojového programu Organizácie Spojených národov (UNDP) a Rady pre regionálnu spoluprácu (RRS – nástupníckeho orgánu Paktu stability pre juhovýchodnú Európu) a ako také je ústredným bodom činností v oblasti RĽZ v juhovýchodnej Európe. Ako výkonný orgán regionálneho vykonávacieho plánu pre juhovýchodnú Európu na boj proti šíreniu ručných a ľahkých zbraní (RĽZ) pracuje stredisko SEESAC už viac ako 11 rokov s vnútroštátnymi zainteresovanými stranami v juhovýchodnej Európe na vykonávaní holistického prístupu ku kontrole RĽZ prostredníctvom realizácie širokého spektra činností vrátane zvyšovania povedomia a kampaní zameraných na zber RĽZ, riadenia zásob, znižovania nadbytkov, zlepšeného označovania a lepších spôsobilostí sledovania, ako aj zlepšenej kontroly vývozu zbraní. Stredisko SEESAC takto získalo jedinečné schopnosti a skúsenosti pri vykonávaní regionálnych intervencií, ktoré zahŕňajú mnoho zainteresovaných strán, v kontexte spoločných politických a hospodárskych skutočností krajín v tomto regióne, pričom zabezpečuje zodpovednosť za činnosť na vnútroštátnej aj regionálnej úrovni a dlhodobú udržateľnosť svojich činností a etablovalo sa ako hlavná autorita v regióne v oblasti kontroly RĽZ.
      Stredisko SEESAC otvorilo bilaterálne a multilaterálne komunikačné kanály so všetkými príslušnými aktérmi a organizáciami. Stredisko SEESAC je tiež sekretariátom regionálnej riadiacej skupiny pre juhovýchodnú Európu pre ručné a ľahké zbrane (RRS). Okrem toho je stredisko SEESAC členom a bývalým predsedom riadiaceho výboru iniciatívy pre regionálny prístup k znižovaniu zásob (RASR). Stredisko SEESAC pravidelne pozývajú, aby sa zúčastnilo na všetkých príslušných regionálnych fórach, akými sú výročné zasadnutia ministrov spravodlivosti a vnútra EÚ a krajín západného Balkánu, štrukturálny proces výmeny informácii o RĽZ, ktorý vedie NATO, a proces spolupráce ministerstiev obrany krajín juhovýchodnej Európy (SEDM). Disponuje širokou sieťou formálnych i neformálnych partnerstiev s organizáciami, ako je RACVIAC (regionálne centrum pre overovanie a pomoc pri vykonávaní kontroly zbraní), centrum pre bezpečnostnú spoluprácu a fórum OBSE pre bezpečnostnú spoluprácu. Pravidelné koordinačné stretnutia s ďalšími agentúrami OSN, akými sú Úrad OSN pre drogy a kriminalitu (UNODC) a Úrad OSN pre otázky odzbrojenia (UNODA), sa uskutočňujú prostredníctvom mechanizmu OSN pre koordináciu činnosti týkajúcej sa ručných zbraní, ako aj iných mechanizmov. Stredisko SEESAC sa teda vyvinulo do regionálneho centra pre širokú škálu otázok týkajúcich sa reformy sektora bezpečnosti, s osobitným zameraním na kontrolu RĽZ a riadenie zásob zbraní. Stredisko SEESAC má sídlo v Belehrade a v súčasnosti pôsobí v celom regióne juhovýchodnej Európy: v Albánsku, Bosne a Hercegovine, Chorvátsku, v Moldavskej republike, Čiernej Hore, Srbsku a v bývalej Juhoslovanskej republike Macedónsko (FYROM). Regionálna zodpovednosť sa zabezpečuje prostredníctvom RRS, ako aj regionálnej riadiacej skupiny pre RĽZ, v ktorých zástupcovia všetkých štátov juhovýchodnej Európy poskytujú pre činnosť strediska strategické usmernenia a predkladajú iniciatívy a žiadosti o činnosť.
      Ukázalo sa, že riešenie spoločných problémov prostredníctvom regionálnych iniciatív je pre juhovýchodnú Európu užitočné, a to nielen z dôvodu výmeny kľúčových informácií a podpory zdravej konkurencie v regióne, ktorú podnecuje, ale skôr preto, že pomáha stabilne dosahovať ľahko merateľné výsledky prostredníctvom holistického spôsobu vykonávania. Účasť strediska SEESAC na všetkých príslušných regionálnych procesoch a iniciatívach (akými sú SEDM, RASR a RACVIAC) zabezpečuje včasnú a otvorenú výmenu informácií, dobrú informovanosť o situácii a prezieravosť potrebnú na zabezpečenie toho, aby sa vykonávanie neprekrývalo a aby bolo v súlade so súčasnými potrebami vlád a regiónov, ako aj s vyvíjajúcimi sa trendmi.
      Stredisko SEESAC vychádza pri všetkých svojich činnostiach zo zozbieraných základných údajov, zabezpečuje schválenie a politickú podporu zo strany vnútroštátnych zainteresovaných strán ako základnú podmienku činnosti. Svoje predchádzajúce projekty, ktoré EÚ financovala, vykonávalo s veľmi vysokou mierou úspechu plánovaných činností, pričom prinášalo udržateľné výsledky budovaním a povzbudzovaním zodpovednosti jednotlivých členských štátov za svoje projekty a činnosti, presadzovalo regionálnu koordináciu, spoločné využívanie skúseností a najlepších postupov, ako aj regionálny výskum. Vďaka jeho skúsenosti v oblasti RĽZ a hlbokej znalosti regionálnych záležitostí a príslušných zainteresovaných strán je najvhodnejším vykonávacím partnerom v tejto konkrétnej činnosti.
      Projekt tiež dopĺňa paralelnú iniciatívu strediska SEESAC pre kontrolu transferov zbraní, ktorej cieľom je zvýšiť kapacitu na kontrolu obchodu so zbraňami prostredníctvom zvýšenej transparentnosti a regionálnej spolupráce (2). Okrem toho, s osobitným prihliadnutím na Bosnu a Hercegovinu tento projekt dopĺňa dva ďalšie projekty, menovite:

                  —

                  projekt EXPLODE, financovaný z krátkodobej zložky nástroja stability EÚ a vykonávaný kanceláriou UNDP v Sarajeve v partnerstve s misiou OBSE v Bosne a Hercegovine, na posilnenie bezpečnosti občanov Bosny a Hercegoviny znížením nestabilných zásob munície a zvýšením ochrany skladov;

                  —

                  projekt SECUP v Bosne a Hercegovine na zvýšenie bezpečnosti skladov munície a zbraní, ktorý spoločne vykonávajú misia OBSE v Bosne a Hercegovine/kancelária UNDP v Sarajeve a Ministerstvo obrany Bosny a Hercegoviny, pričom EUFOR im poskytuje odborné technické poradenstvo a monitoruje ochranné a bezpečnostné aspekty vykonávania projektu; stredisko SEESAC bude v pravidelnom kontakte s operáciou EUFOR Althea, misiou OBSE v Bosne a Hercegovine a kanceláriou UNDP v Sarajeve, aby sa zabezpečila neustála koordinácia a komplementarita s týmito projektami, ako aj s prebiehajúcim úsilím medzinárodného spoločenstva na riešenie otázky nadbytku zásob konvenčnej munície, ktoré vlastní Ministerstvo obrany Bosny a Hercegoviny, a na účely možných budúcich plánov kampane zameranej na zber nedovolených konvenčných zbraní v Bosne a Hercegovine.

            Pokiaľ ide o iné krajiny, na ktoré sa tento projekt vzťahuje, stredisko SEESAC bude svoju činnosť koordinovať s týmto medzinárodným úsilím na poskytovanie pomoci:

                  —

                  v Čiernej Hore s projektom MONDEM, ktorý riadi Rozvojový program OSN v spolupráci s OBSE; cieľom tohto projektu je pracovať na znížení rizika šírenia prostredníctvom rozvoja chránenej a bezpečnej infraštruktúry na skladovanie konvenčnej munície a systémov riadenia, na znížení rizika výbuchov, ktoré hrozí spoločenstvám, prostredníctvom demilitarizácie neškodnej voči životnému prostrediu, zničení toxického nebezpečného odpadu (tekuté raketové palivo) a na podpore reformy obrany zničením obmedzeného množstva systémov ťažkých zbraní určených Ministerstvom obrany Čiernej Hory;

                  —

                  v Kosove (1) s projektom KOSSAC, ktorý bol pôvodne určený na zníženie ozbrojeného násilia v Kosove (1) a na zvýšenie ochrany komunít; z projektu KOSSAC sa rokmi stal komplexný projekt na predchádzanie ozbrojenému násiliu so silným zameraním na reformu sektora bezpečnosti a rozvoj kapacít;

                  —

                  v Srbsku s projektom CASM, ktorý financuje Rozvojový program OSN a Organizácia pre bezpečnosť a spoluprácu v Európe; účelom projektu je posilniť bezpečnosť a ochranu vopred určených miest na skladovanie konvenčnej munície a likvidácia nahlásenej nadbytočnej munície.

            Stredisko SEESAC je tiež v pravidelnom kontakte s OBSE, NATO a humanitárnou organizáciou Norwegian Peoples Aid, ako aj s ďalšími príslušnými aktérmi s cieľom zabezpečiť komplementárnosť činnosti, harmonogram intervencií a nákladovú efektívnosť využívania zdrojov.
      3.   Opis projektu

      Realizácia projektu prinesie zvýšenú bezpečnosť a stabilitu v juhovýchodnej Európe a inde, čo sa dosiahne bojom proti šíreniu RĽZ a ich munície a nedovolenému obchodovaniu s nimi. Projekt bude priamo prispievať k vykonávaniu bezpečnostnej stratégie EÚ, stratégie EÚ pre RĽZ, akčného programu OSN, medzinárodného nástroja na sledovanie a protokolu OSN proti strelným zbraniam, konkrétne zvýši regionálnu spoluprácu v boji proti hrozbe, ktorú predstavuje šírenie RĽZ a ich munície. Konkrétne, projekt prinesie:

                  —

                  zvýšenú bezpečnosť a lepšie riadenie zásob RĽZ prostredníctvom posilnenia skladovacích miest,

                  —

                  zníženie zásob nadbytočných a zabavených RĽZ a ich munície prostredníctvom ich likvidácie,

                  —

                  lepšie kapacity na označovanie a sledovanie RĽZ a na vedenie záznamov o nich,

                  —

                  intenzívnejšiu regionálnu spoluprácu a spoločné využívanie informácii,

                  —

                  zníženie počtu nedovolených zbraní medzi obyvateľstvom realizáciou kampaní na zvyšovanie povedomia a na zber zbraní.

            Z geografického hľadiska sa projekt vzťahuje na juhovýchodnú Európu a jeho priamymi príjemcami sú Albánsko, Bosna a Hercegovina, Kosovo (1), Moldavská republika, Čierna Hora, Srbsko a FYROM.
      3.1.   Zvýšená bezpečnosť zásob prostredníctvom zlepšenia infraštruktúry a rozvoja kapacít

      Cieľ
      Touto činnosťou sa zníži hrozba šírenia RĽZ a ich munície a nedovoleného obchodovania s nimi, a to zlepšením bezpečnostných ustanovení a riadenia zásob konvenčných zbraní a munície v Bosne a Hercegovine, Kosove (1), Moldavskej republike, v Čiernej Hore, Srbsku a vo FYROM.
      Opis
      Úspešné vykonávanie rozhodnutia Rady 2010/179/SZBP s dvojakým prístupom: 1) zlepšenie bezpečnosti skladovacích miest v troch krajinách (3) a 2) budovanie kapacity personálu povereného zriadením zásob (4) výrazne zvýšilo bezpečnostné ustanovenia a znížilo riziko nechceného šírenia zásob RĽZ a ich munície. Vychádzajúc z týchto úspechov sa bude v druhej fáze projektu pokračovať v zlepšovaní bezpečnosti skladov zbraní a munície v juhovýchodnej Európe, a to poskytovaním ďalšej osobitnej technickej pomoci a pomoci v oblasti infraštruktúry v súlade s najlepšími medzinárodnými postupmi a normami. Činnosťami projektu sa podporí ministerstvo obrany v Bosne a Hercegovine, Moldavskej republike, Čiernej Hore a vo FYROM, ako aj ministerstvá vnútra Srbskej republiky, FYROM a Kosova (1) obstaraním a inštaláciou potrebného vybavenia pre zabezpečenie zásob zbraní a munície. Okrem toho sa v prípade potreby poskytne odborná príprava zamestnancom, ktorí sú zodpovední za riadenie zásob. Skladovacie miesta, v ktorých sa zlepší bezpečnosť, sa vyberú na základe posúdenia priorít, ako aj rizík, ktoré predstavujú.
      Konkrétne, projekt počíta s týmito činnosťami:

                  —

                  Bosna a Hercegovina: zvýšenie bezpečnosti na miestach skladovania munície a konvenčných zbraní ministerstva obrany, a to aj inštaláciou a/alebo renováciou obvodového oplotenia a osvetlenia, bezpečnostných systémov proti vlámaniu, kamerových systémov a telekomunikačného zariadenia, čím sa doplní práca na ochrane zásob, ktorú vykonali UNDP a OBSE.

                  —

                  Kosovo (1): zlepšenie spôsobilostí policajného oddelenia na riadenie zásob prostredníctvom odbornej prípravy a posúdenia súčasného stavu. Renovácia jedného malého miestneho skladu RĽZ a munície.

                  —

                  FYROM: zvýšenie bezpečnosti centrálneho skladu (Orman) ministerstva vnútra prostredníctvom nákupu bezpečnostného vybavenia a realizáciou zlepšení infraštruktúry vrátane renovácie obvodového oplotenia, kamerových systémov a osvetlenia a nových bezpečnostných dvier na budovách skladov. Zvýšenie bezpečnosti centrálneho skladu ozbrojených síl FYROM prostredníctvom nákupu a inštalácie bezpečnostného kamerového systému a zlepšenia bezpečnosti budov a ich okolia opravou oplotenia, inštaláciou nových vstupných brán a renováciou bezpečnostných dverí na muničnom sklade.

                  —

                  Moldavská republika: zvýšenie bezpečnosti centrálneho skladu zbraní a munície ministerstva vnútra vrátane inštalácie bezpečnostného oplotenia, systémov kontroly pri vstupe a nákupu elektronického registra zbraní.

                  —

                  Čierna Hora: materiálne zlepšenie muničného skladu v Brezoviku vrátane celkového vylepšenia bezpečnostnej infraštruktúry skladu. Vývoj centrálneho registra skladovaných zbraní a munície.

                  —

                  Srbsko: zvýšenie bezpečnosti hlavného skladu RĽZ ministerstva vnútra vrátane bezpečnostného kamerového systému a kontroly prístupu.

                  —

                  Regionálne školenie o riadení zásob: má sa vykonávať na regionálnej (každoročne) i vnútroštátnej úrovni (podľa potreby).

            Výsledky projektu a ukazovatele vykonávania:
      Projekt prinesie zlepšenie bezpečnosti v juhovýchodnej Európe tým, že zníži riziko nedovoleného obchodu prostredníctvom:

                  —

                  zvýšenia bezpečnosti miest na skladovanie RĽZ v Bosne a Hercegovine (4), Kosove (1) (1), Moldavskej republike (2), Čiernej Hore (1), Srbsku (1) a vo FYROM (2), a to prostredníctvom značnej modernizácie infraštruktúry zameranej na bezpečnosť;

                  —

                  zvýšenia schopnosti personálu chrániť zásoby tým, že sa vyškolí najmenej 60 zamestnancov z prijímateľských krajín na troch seminároch a poskytne sa cielená odborná príprava na vnútroštátnej úrovni.

            3.2.   Zníženie zásob prostredníctvom likvidácie RĽZ a munície

      Cieľ
      Zvýšiť bezpečnosť a znížiť riziko šírenia zbraní tým, že sa značne zníži počet nadbytočných konvenčných zbraní a munície v skladoch.
      Opis
      V nadväznosti na úspech predchádzajúcej fázy, počas ktorej sa kontrolovala likvidácia celkovo 78 366 zbraní (45 275 v Srbsku a 33 091 v Chorvátsku) a s cieľom ešte viac znížiť počet nadbytočných RĽZ, ktoré vlastnia štátne inštitúcie a civilisti, a tým znížiť riziko odklonenia týchto zbraní alebo nedovoleného obchodovania s nimi sa v rámci tohto projektu prostredníctvom viacerých činností na likvidáciu zlikviduje až 165 000 RĽZ v týchto krajinách:

                  —

                  Albánsko (až 120 000 kusov)

                  —

                  Bosna a Hercegovina (až 4 500 kusov)

                  —

                  Kosovo (1) (až 2 500 kusov)

                  —

                  FYROM (až 1 500 kusov)

                  —

                  Moldavská republika (až 2 500 kusov)

                  —

                  Čierna Hora (až 4 000 kusov)

                  —

                  Srbsko (až 30 000 kusov).

            V Albánsku je potrebné, aby výsledok dosiahnutý likvidáciou nadbytočnej munície ministerstva obrany korešpondoval s likvidáciou RĽZ, najmä vzhľadom na veľkosť nadbytočných zásob a výzvu, ktorú ich zabezpečenie predstavuje. V Srbsku je potrebné posilniť úspech dosiahnutý v rámci rozhodnutia Rady 2010/179/SZBP, a to ďalšou likvidáciou nadbytočných a zabavených zbraní, pričom je nevyhnutné začať podobné činnosti v iných krajinách, aby sa významne znížilo riziko šírenia nadbytočných zbraní a nedovoleného obchodovania s nimi. Okrem toho sa v rámci programu uskutoční likvidácia nadbytočných a zabavených výbušnín a munície RĽZ, ktoré vlastnia ministerstvá vnútra, ako aj ministerstvá obrany.
      Výsledky projektu/ukazovatele vykonávania:
      Projekt prinesie značné zníženie rizika šírenia RĽZ prostredníctvom zníženia počtu nadbytočných a zabavených ručných a ľahkých zbraní, výbušnín a munície, ktoré sa nachádzajú v skladoch v Albánsku, Bosne a Hercegovine, Kosove (1), Moldavskej republike, Čiernej Hore, Srbsku a vo FYROM:

                  —

                  celkovo zlikvidovaných až 165 000 kusov konvenčných zbraní;

                  —

                  celkovo demilitarizovaných alebo zlikvidovaných až 12 442 kusov munície a výbušnín, u ktorých hrozí riziko šírenia.

            3.3.   Zlepšené označovanie, sledovanie a registrácia RĽZ

      Cieľ
      Zlepšiť spôsobilosti na označovanie a sledovanie prostredníctvom poskytnutia podpory zavedenia alebo posilnenia existujúcich elektronických systémov na registráciu zbraní a na vedenie záznamov o nich v juhovýchodnej Európe.
      Opis
      Touto časťou projektu sa podporí posilnenie účinného právneho štátu, obmedzenie a registrácia RĽZ a meranie ich množstiev a dopytu po nich. Projekt je navrhnutý v súlade s akčným programom OSN, medzinárodným nástrojom na sledovanie, protokolom OSN proti strelným zbraniam a so smernicou Rady 91/477/EHS, ako aj so spoločnou pozíciou Rady 2008/944/SZBP, a preto posilní ich vykonávanie tým, že zlepší schopnosť štátov v juhovýchodnej Európe označovať a sledovať zbrane a viesť o nich záznamy, pričom sa zameria predovšetkým na spôsobilosti vnútroštátnych orgánov viesť záznamy o zbraniach v zákonnej držbe civilistov tým, že podporí posilnenie a digitalizáciu takýchto systémov. Zároveň sa zlepší ich schopnosť označovať a sledovať zbrane a vykonávať ich balistické analýzy.
      V rámci projektu sa bude venovať pozornosť zabezpečeniu súdržnosti a komplementarity činností OSN a EÚ v rámci vnútroštátnych, regionálnych a tematických programov a všetky činnosti v rámci tohto cieľa budú mať veľkú mieru synergie a komplementarity s iniciatívami Interpolu (iARMS) a Europolu v tejto oblasti.
      Projektom sa podporí zvýšenie spôsobilostí na označovanie a sledovanie RĽZ a vedenie záznamov o nich v juhovýchodnej Európe, a to prostredníctvom kombinácie školení a pomoci na technickej úrovni posilnenej o normatívnu a inštitucionálnu analýzu:

                  —

                  Albánsko: poskytne sa podpora albánskej štátnej polícii pri vývoji a zavedení elektronického centrálneho registra zbraní, a to navrhnutím systému, nákupom a inštaláciou potrebného hardvéru, ako aj poskytnutím školenia pre personál.

                  —

                  Bosna a Hercegovina: podporí sa Štátna vyšetrovacia a ochranná agentúra (SIPA) v pokračujúcom úsilí a výsledkoch pri presadzovaní nešírenia RĽZ prostredníctvom zlepšenia technických spôsobilostí vo vyšetrovaní a presadzovania kontroly RĽZ.

                  —

                  FYROM: bude sa spolupracovať s vnútroštátnymi orgánmi s cieľom viac posilniť existujúci systém na registráciu zbraní prostredníctvom vylepšenia softvéru tak, aby zahŕňal zbrane bezpečnostných síl, a prostredníctvom ďalšieho školenia personálu na vedenie záznamov o zbraniach v súlade s právnymi predpismi.

                  —

                  Kosovo (1): bude sa pracovať s kosovskou (1) políciou na vypracovaní štandardných operačných postupov a poskytne sa školenie o ich vykonávaní. Zároveň bude prebiehať úsilie o zmapovanie štruktúry nedovoleného obchodu s RĽZ prostredníctvom spolupráce s príslušnými orgánmi s cieľom identifikovať hlavné rizikové oblasti.

                  —

                  Srbsko: podporí sa posilnenie technických spôsobilostí balistického laboratória ministerstva vnútra na označovanie a sledovanie zbraní a munície prostredníctvom nákupu špecializovaného vybavenia a poskytnutím školenia.

            Na regionálnej úrovni:

                  —

                  V rámci projektu sa podporí zriadenie regionálnej siete odborníkov na strelné zbrane v juhovýchodnej Európe a zorganizuje sa až šesť regionálnych seminárov s cieľom zvýšiť spoločné využívanie poznatkov;

                  —

                  Táto sieť sa bude opierať o online platformu na uľahčenie výmeny poznatkov a informácií;

                  —

                  Stredisko SEESAC bude udržiavať úzke kontakty so spoločnosťou Conflict Armament Research (CAR), aby sa uľahčila výmena informácii o nedovolených zbraniach medzi strediskom SEESAC, regionálnou sieťou odborníkov na strelné zbrane a projektom iTrace, ktorý vykonáva spoločnosť CAR.

                  —

                  Vykoná sa štúdia uskutočniteľnosti, v ktorej sa zmapujú právne a technické možnosti pre užšie a inštitucionálnejšie sledovanie a spoločné využívanie balistických údajov.

            Výsledky projektu/ukazovatele vykonávania:

                  —

                  zaviedol sa elektronický centrálny register zbraní v Albánsku;

                  —

                  zlepšili sa technické spôsobilosti Štátnej vyšetrovacej a ochrannej agentúry v Bosne a Hercegovine na sledovanie a vyšetrovanie RĽZ a munície;

                  —

                  zmodernizoval sa elektronický register zbraní vo FYROM, aby zahŕňal zbrane bezpečnostných síl; aspoň 25 zamestnancov sa vyškolilo v oblasti nových ustanovení;

                  —

                  vypracovali sa štandardné operačné postupy kosovskej (1) polície pre označovanie sledovania RĽZ a vedenie záznamov o nich; dokončila sa štúdia mapujúca štruktúru nedovoleného obchodovania;

                  —

                  zlepšili sa technické spôsobilosti balistického laboratória srbského ministerstva vnútra na sledovanie zbraní a munície;

                  —

                  vytvorila sa a funguje regionálna sieť odborníkov na strelné zbrane; uskutočnilo sa šesť seminárov;

                  —

                  vytvorila sa online platforma na uľahčenie výmeny poznatkov a informácií v rámci regionálnej siete odborníkov na strelné zbrane;

                  —

                  posilnená výmena informácií medzi strediskom SEESAC, regionálnou sieťou odborníkov na strelné zbrane a projektom iTrace;

                  —

                  dokončila sa štúdia uskutočniteľnosti o prepojení systémov registrácie.

            3.4.   Regionálna spolupráca v oblasti zvyšovania povedomia, spoločného využívania informácií a prenosov poznatkov

      Cieľ
      Ešte viac zvýšiť schopnosť bojovať proti hrozbe, ktorú predstavujú RĽZ a ich munície v juhovýchodnej Európe, a to prostredníctvom podpory a uľahčenia spoločného využívania poznatkov, výmeny informácií a zvyšovania povedomia užšou regionálnou spoluprácou.
      Opis
      Projekt zvýši schopnosť národných komisií pre RĽZ a príslušných inštitúcií zapojených do kontroly zbraní prostredníctvom poskytnutia technickej pomoci a rozvoja kapacít, pričom zároveň uľahčí spoločné využívanie informácií. V rámci projektu bude fungovať úzka spolupráca s inštitúciami na zmapovaní ich potrieb a vývoji potrebných podporných nástrojov, ktoré im umožnia ešte viac posilniť ich spôsobilosti na kontrolu konvenčných zbraní a ich munície. Zároveň projekt vytvorí a uľahčí regionálny proces výmeny informácií so zapojením zástupcov národných komisií pre RĽZ a inštitúcií zapojených do kontroly zbraní s cieľom zvýšiť regionálnu spoluprácu a spoločné využívanie poznatkov. Regionálny proces výmeny informácií pozostáva z:

                  —

                  formálnych stretnutí národných komisií pre RĽZ dvakrát do roka;

                  —

                  formalizovaného zberu získaných poznatkov o kontrole RĽZ v juhovýchodnej Európe;

                  —

                  prípravy príručky vnútroštátnych právnych predpisov v oblasti RĽZ v juhovýchodnej Európe, informačných poznámok a iných produktov s poznatkami potrebnými na účinné vykonávanie kontroly RĽZ;

                  —

                  prípravy regionálnej štúdie o vplyve RĽZ na domáce násilie a na násilie založené na rodovej príslušnosti;

                  —

                  prípravy online platformy na spoločné využívanie poznatkov a webového portálu, ktorý umožní pravidelnú výmenu poznatkov a skúseností o projektoch, činnostiach a intervenciách zameraných na kontrolu RĽZ;

                  —

                  uľahčenia dvojstranných výmen informácií prostredníctvom organizácie študijných návštev a výmen odborníkov.

            Formalizovaným zozbieraním získaných poznatkov a vytvorením znalostnej bázy sa ešte viac posilní schopnosť krajín juhovýchodnej Európy navrhovať, vytvárať koncepcie a vykonávať činnosti na kontrolu RĽZ, pričom zároveň budú môcť svoje poznatky šíriť do iných regiónov. Značné skúsenosti z juhovýchodnej Európy, ktoré sa takto zozbierali, sa tiež využijú v iných častiach sveta.
      Výsledky projektu/ukazovatele vykonávania:
      Zvýšená regionálna spolupráca v boji proti hrozbe, ktorú predstavuje rozsiahle nahromadenie RĽZ a ich munície a nedovolené obchodovanie s nimi, prostredníctvom:

                  —

                  zorganizovania až šiestich formálnych stretnutí komisií pre RĽZ;

                  —

                  uľahčenia dvojstranného spoločného využívania poznatkov a výmeny informácií;

                  —

                  vypracovania národných stratégií pre RĽZ, podľa potreby;

                  —

                  poskytnutia školení na vnútroštátnej úrovni a budovaním kapacít na základe posúdenia potrieb;

                  —

                  zvýšeného povedomia o vplyve RĽZ na domáce násilie a násilie založené na rodovej príslušnosti prostredníctvom vypracovania a presadzovania regionálnej štúdie.

            Zvýšená schopnosť národných komisií pre RĽZ a iných inštitúcií zapojených do kontroly zbraní prostredníctvom:

                  —

                  vytvorenia platformy na spoločné využívanie poznatkov;

                  —

                  publikovania príručky právnych predpisov v oblasti kontroly zbraní a formalizácie zozbierania získaných poznatkov o kontrole RĽZ v juhovýchodnej Európe;

                  —

                  poskytnutia technického poradenstva.

            3.5.   Kampane zamerané na zber zbraní a zvyšovanie povedomia

      Cieľ
      Zvýšiť bezpečnosť a znížiť hrozbu nedovoleného obchodovania s RĽZ a ich muníciou prostredníctvom:

                  —

                  podpory zberu nedovolených a nechcených zbraní, výbušných zariadení, výzbroje a ich munície, ktoré majú v držbe obyvatelia krajín juhovýchodnej Európy;

                  —

                  pomoci pri legalizácii zbraní v držbe civilistov prostredníctvom ich registrácie;

                  —

                  zvyšovania povedomia o nebezpečenstvách, ktoré predstavuje držba nedovolených zbraní.

            Opis
      Počas prvej fázy projektu (rozhodnutie Rady 2010/179/SZBP) v Chorvátsku prebehla jeden-a-pol-ročná kampaň zameraná na zber zbraní a zvyšovanie povedomia, ktorej výsledkom bolo zozbieranie 1 753 zbraní, 16 368 nedovolených trieštivých zbraní, 818 153 kusov munície a 620 kg výbušnín, ako aj zvýšené povedomie verejnosti. V Srbsku inovatívna kampaň na zvýšenie povedomia s využitím online platformy pomohla stredisku SEESAC zozbierať veľmi cenné informácie o prevládajúcich postojoch a o prítomnosti RĽZ. Na základe získaných poznatkov z týchto kampaní sa druhá fáza projektu zameria na tri vzájomne sa posilňujúce smery činnosti:

                  —

                  príprava a realizácia kampaní zameraných na zber zbraní, ktoré budú vychádzať z činností cieleného zvyšovania povedomia s cieľom náležite šíriť podrobnosti o legalizácii a dobrovoľnom odovzdávaní nedovolených zbraní;

                  —

                  príprava a realizácia činností na zvyšovanie povedomia o nebezpečenstve, ktoré predstavuje držba nedovolených strelných zbraní, munície a výbušnín;

                  —

                  využitie inovatívnych nástrojov, akým je napríklad získavanie informácií od veľkého počtu ľudí, predovšetkým online – „crowdsourcing“, na mapovanie nedovolenej držby strelných zbraní a na zvýšenie povedomia obyvateľstva, pokiaľ ide o hrozbu, ktorú predstavujú nedovolené zbrane.

            Výsledky projektu/ukazovatele vykonávania:
      Projekt zvýši bezpečnosť v juhovýchodnej Európe prostredníctvom zníženia počtu nelegálne držaných zbraní medzi obyvateľmi:

                  —

                  zníženie počtu zbraní, výzbroje, munície a výbušných zariadení v držbe civilistov;

                  —

                  zvýšenie povedomia prostredníctvom prípravy a realizácie kampaní aspoň v šiestich krajinách.

            4.   Príjemcovia

      Priamymi príjemcami projektu budú vnútroštátne inštitúcie zodpovedné za kontrolu RĽZ v juhovýchodnej Európe. Pokiaľ ide o riadenie zásob, ministerstvá obrany Bosny a Hercegoviny, Moldavskej republiky, Čiernej Hory, FYROM, ako aj ministerstvá vnútra Kosova (1), Moldavskej republiky, Srbska a FYROM budú mať osoh z rozvoja kapacít a zlepšenej infraštruktúry v skladovacích miestach. Priamymi príjemcami úsilia o zníženie zásob budú ministerstvá vnútra Bosny a Hercegoviny, Kosova (1), Moldavskej republiky, Čiernej Hory, Srbska a FYROM a ministerstvá obrany Albánska, Bosny a Hercegoviny, FYROM a Moldavskej republiky. Priamymi príjemcami posilnených spôsobilostí na označovanie a sledovanie RĽZ a na vedenie záznamov o nich budú ministerstvá vnútra Albánska, FYROM, Kosova (1) a Srbska a Štátna vyšetrovacia a ochranná agentúra v Bosne a Hercegovine, zatiaľ čo ostatné ministerstvá vnútra budú mať prospech z regionálnej siete odborníkov na strelné zbrane. Napokon, národné komisie pre RĽZ a ďalšie inštitúcie zodpovedné za kontrolu ručných a ľahkých zbraní v juhovýchodnej Európe budú mať prospech zo školení a spoločného využívania informácií, ako aj z regionálnej spolupráce.
      Navrhované činnosti sú v plnej miere v súlade s národnými prioritami kontroly RĽZ a podporili ich príslušné vnútroštátne orgány kontroly RĽZ, ktoré tak vyjadrili svoj súhlas a záväzok k dosiahnutiu výsledkov projektu.
      Široká verejnosť krajín juhovýchodnej Európy a EÚ, ktorá je ohrozená rozsiahlym šírením RĽZ, získa z tohto projektu nepriamo, keďže sa riziko zníži.
      5.   Zviditeľnenie EÚ

      Stredisko SEESAC prijme všetky príslušné opatrenia na propagáciu skutočnosti, že túto činnosť financuje Európska únia. Takéto opatrenia sa vykonajú s súlade s oznámením Komisie a manuálom pre komunikáciu a zviditeľnenie vonkajších činností Európskej únie, ktorý vypracovala a uverejnila Európska komisia. Stredisko SEESAC teda zabezpečí viditeľnosť príspevku Únie prostredníctvom vhodného označovania a publicity, pričom za vyzdvihne úloha Únie, zabezpečí sa transparentnosť jej činností a zvýši sa povedomie o dôvodoch prijatia rozhodnutia, ako aj jeho podpore zo strany Únie a výsledkoch tejto podpory. V materiáloch vytvorených v rámci projektu sa bude viditeľne zobrazovať vlajka Únie v súlade s usmerneniami Únie pre vhodné používanie a presnú reprodukciu vlajky.
      Vzhľadom na to, že plánované činnosti sa veľmi líšia čo do rozsahu a povahy, využije sa škála propagačných nástrojov vrátane tradičných médií, webových stránok, sociálnych médií, informačných a propagačných materiálov vrátane grafických znázornení informácií, letákov, bulletinov, tlačových správ a iných, podľa potreby. Publikácie, verejné podujatia, kampane, vybavenie a stavebné práce nakúpené v rámci projektu budú zodpovedajúcim spôsobom označené. S cieľom ešte viac zvýšiť vplyv prostredníctvom zvýšenia povedomia jednotlivých vlád a verejnosti v jednotlivých krajinách, medzinárodného spoločenstva, miestnych a medzinárodných médií sa každá cieľová skupina projektu osloví vhodným jazykom.
      6.   Trvanie

      Na základe skúseností s vykonávaním rozhodnutia Rady 210/179/SZBP a s prihliadnutím na regionálny rozsah projektu, počet príjemcov, ako aj počet a komplexnosť plánovaných činností je časový rámec na vykonávanie 36 mesiacov.
      7.   Všeobecná štruktúra

      Technickým vykonávaním tejto činnosti je poverené stredisko SEESAC – regionálna iniciatíva pôsobiaca na základe mandátu Rozvojového programu OSN a Rady pre regionálnu spoluprácu, ktorá je nástupníckym orgánom Paktu stability pre juhovýchodnú Európu. Stredisko SEESAC je výkonným orgánom regionálneho vykonávacieho plánu pre juhovýchodnú Európu na boj proti šíreniu ručných a ľahkých zbraní (RĽZ) a ako také je ústredným bodom všetkých činností v oblasti RĽZ v regióne juhovýchodnej Európy.
      Stredisko SEESAC nesie celkovú zodpovednosť za vykonávanie činností projektu a za realizáciu projektu. Trvanie projektu je naplánované na 3 roky (36 mesiacov) a celkový odhadovaný rozpočet projektu je 14 335 403 EUR, pričom je zabezpečené spolufinancovanie zo strany Nórska.
      8.   Partneri

      Stredisko SEESAC bude priamo vykonávať túto činnosť v úzkej spolupráci s ministerstvami obrany Albánska, Bosny a Hercegoviny, Moldavskej republiky, Čiernej Hory, FYROM, s ministerstvami vnútra Albánska, Bosny a Hercegoviny, Kosova (1), Moldavskej republiky, Čiernej Hory, Srbska, FYROM a so Štátnou vyšetrovacou a ochrannou agentúrou v Bosne a Hercegovine, ako aj s národnými komisiami pre RĽZ v Albánsku, Bosne a Hercegovine, Kosove (1), Moldavskej republike, Čiernej Hore, Srbsku a vo FYROM.
      Táto činnosť je súčasťou širšieho programu na kontrolu zbraní na západnom Balkáne a dopĺňa ju projekt na kontrolu vývozu zbraní, ktorý financuje Ministerstvo zahraničných vecí Nórskeho kráľovstva, a program na rozvoj kapacít na riadenie zásob munície v Srbskej republike (CASM). Celkový odhadovaný rozpočet programu je 14 335 403 EUR, pričom príspevok Únie je až 5 127 650 EUR a predstavuje až 35,77 % z celkového odhadovaného rozpočtu. Príspevok Nórska je celkovo 411 689 EUR (3 140 000 NOK) podľa výmenného kurzu vzťahujúceho sa na činnosť OSN pre jún 2013 a predstavuje 2,87 % celkového programu rozpočtu. Príspevok príjemcov predstavuje celkovo 61,36 % z celkového rozpočtu programu.
      9.   Predkladanie správ

      Správy tak popisné, ako aj finančné sa vzťahujú na celú činnosť opísanú v príslušnej dohode pre daný príspevok a na jej rozpočet, bez ohľadu na to, či túto činnosť Komisia financuje úplne alebo čiastočne.
      Štvrťročne sa predkladajú správy o pokroku, v ktorých sa zaznamená a monitoruje pokrok k naplneniu hlavných výsledkov.
      10.   Odhadovaný rozpočet

      Celkové odhadované náklady projektu, ktorý financuje EÚ, sú 5 127 650 EUR.

         (1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.

         (2)  Zložku kontroly transferov zbraní financuje Ministerstvo zahraničných vecí Nórskeho kráľovstva a vykonáva ju stredisko SEESAC.

         (3)  V Chorvátsku sa zlepšila bezpečnosť ústredného skladu zbraní „MURAT“ ministerstva vnútra, a to inštaláciou bezpečnostného kamerového systému; v Bosne a Hercegovine sa nainštalovalo 41 bezpečnostných dverí a zvýšila sa bezpečnosť na 4 miestach na skladovanie RĽZ a munície ministerstva obrany; bezpečnosť skladu munície „TARAS“ Ministerstva obrany Čiernej Hory sa zvýšila a spĺňa teraz medzinárodné bezpečnostné normy.

         (4)  Vytvoril sa kurz riadenia zásob a celkovo 58 úradníkov z ministerstiev obrany, ozbrojených síl a ministerstiev vnútra Bosny a Hercegoviny, Chorvátska, FYROM, Čiernej Hory a Srbska, ktorí sa touto problematikou zaoberajú, sa vyškolilo v riadení zásob.


Rozhodnutie Európskeho parlamentu z 24. apríla 2007 o žiadosti o zbavenie imunity Vurala Ögera (2006/2198(IMM))


title: Rozhodntutie Rady z  11. júna 2012 , ktorým sa prijíma pozícia Rady k návrhu opravného rozpočtu Európskej únie č. 3 na rozpočtový rok 2012

text:
               13.6.2012

               SK

               Úradný vestník Európskej únie

               C 167/15

         ROZHODNTUTIE RADY
   z 11. júna 2012,
   ktorým sa prijíma pozícia Rady k návrhu opravného rozpočtu Európskej únie č. 3 na rozpočtový rok 2012
   2012/C 167/04
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), naposledy zmenené a doplnené nariadením Rady a Európskeho parlamentu (EÚ, Euratom) č. 1081/2010 z 24. novembra 2010 (2), a najmä na jeho článok 37,
   keďže:

               —

               rozpočet Únie na rozpočtový rok 2012 bol s konečnou platnosťou prijatý 1. decembra 2011 (3),

               —

               Komisia 16. apríla 2012 predložila návrh obsahujúci návrh opravného rozpočtu č. 3 k všeobecnému rozpočtu na rozpočtový rok 2012,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 3 na rozpočtový rok 2012 bola prijatá 11. júna 2012.
   Úplné znenie je k dispozícii na nahliadnutie alebo stiahnutie na webovej stránke Rady: http://www.consilium.europa.eu/

      V Luxemburgu 11. júna 2012

            Za Radu

            predsedníčka

         I. AUKEN

      (1)  Ú. v. ES L 248, 16.9.2002, s. 1, s korigendami v Ú. v. ES L 25, 30.1.2003, s. 43 a Ú. v. EÚ L 99, 14.4.2007, s. 18.

      (2)  Ú. v. EÚ L 311, 26.11.2010, s. 9.

      (3)  Ú. v. EÚ L 56, 29.2.2012, s korigendom v Ú. v. EÚ L 79, 19.3.2012.


title: 2012/436/SZBP: Rozhodnutie Politického a bezpečnostného výboru EUCAP SAHEL Niger/1/2012 zo 17. júla 2012 o vymenovaní vedúceho misie Európskej únie v rámci SBOP v Nigeri (EUCAP SAHEL Niger)

text:
               27.7.2012

               SK

               Úradný vestník Európskej únie

               L 200/17

         ROZHODNUTIE POLITICKÉHO A BEZPEČNOSTNÉHO VÝBORU EUCAP SAHEL NIGER/1/2012
   zo 17. júla 2012
   o vymenovaní vedúceho misie Európskej únie v rámci SBOP v Nigeri (EUCAP SAHEL Niger)
   (2012/436/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2012/392/SZBP z 16. júla 2012 o misii Európskej únie v rámci SBOP v Nigeri (1) (EUCAP SAHEL Niger), a najmä na jeho článok 9 ods. 1,
   keďže:

               (1)

               Podľa článku 9 ods. 1 rozhodnutia 2012/392/SZBP Rada v súlade s článkom 38 zmluvy poverila Politický a bezpečnostný výbor prijímať príslušné rozhodnutia na účely politickej kontroly a strategického riadenia misie EUCAP SAHEL Niger vrátane rozhodnutia vymenovať vedúceho misie.

               (2)

               Vysoká predstaviteľka Únie pre zahraničné veci a bezpečnostnú politiku navrhla vymenovať za vedúceho misie EUCAP SAHEL Niger plukovníka Francisca ESPINOSU NAVASA,

         PRIJAL TOTO ROZHODNUTIE:
   Článok 1
   Plukovník Francisco ESPINOSA NAVAS sa týmto vymenúva za vedúceho misie Európskej únie v rámci SBOP v Nigeri (EUCAP SAHEL Niger) na obdobie 12 mesiacov.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 17. júla 2012

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 187, 17.7.2012, s. 48.


title: Rozhodnutie Rady (EÚ) 2015/765 zo 7. mája 2015 o pozícii, ktorá sa má prijať v mene Európskej únie v Spoločnom výbore zriadenom Dohodou medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej, pokiaľ ide o nahradenie Protokolu 3 k uvedenej dohode týkajúceho sa definície obsahu „pôvodné výrobky“ a metód spolupráce v oblasti správy novým protokolom, ktorý, pokiaľ ide o pravidlá pôvodu, odkazuje na Regionálny dohovor o paneuro-stredomorských preferenčných pravidlách pôvodu

text:
               13.5.2015

               SK

               Úradný vestník Európskej únie

               L 120/46

         ROZHODNUTIE RADY (EÚ) 2015/765
   zo 7. mája 2015
   o pozícii, ktorá sa má prijať v mene Európskej únie v Spoločnom výbore zriadenom Dohodou medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej, pokiaľ ide o nahradenie Protokolu 3 k uvedenej dohode týkajúceho sa definície obsahu „pôvodné výrobky“ a metód spolupráce v oblasti správy novým protokolom, ktorý, pokiaľ ide o pravidlá pôvodu, odkazuje na Regionálny dohovor o paneuro-stredomorských preferenčných pravidlách pôvodu
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Protokol 3 k Dohode medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej (1) (ďalej len „dohoda“) sa týka definície obsahu „pôvodné výrobky“ a metód spolupráce v oblasti správy (ďalej len „protokol 3“).

               (2)

               Regionálnym dohovorom o paneuro-stredomorských preferenčných pravidlách pôvodu (2) (ďalej len „dohovor“) sa zavádzajú ustanovenia o pôvode tovaru, s ktorým sa obchoduje podľa príslušných dohôd uzavretých medzi zmluvnými stranami.

               (3)

               Únia a Dánske kráľovstvo za Faerské ostrovy podpísali dohovor 15. júna 2011.

               (4)

               Listinu o prijatí uložila Únia u depozitára dohovoru 26. marca 2012 a Dánske kráľovstvo uložilo za Faerské ostrovy listinu o prijatí 9. septembra 2013. V dôsledku toho v súlade s článkom 10 ods. 3 dohovoru nadobudol dohovor platnosť 1. mája 2012 vo vzťahu k Únii a 1. novembra 2013 vo vzťahu k Faerským ostrovom.

               (5)

               Článkom 6 dohovoru sa stanovuje, že každá zmluvná strana prijme primerané opatrenia na zabezpečenie toho, aby sa dohovor účinne uplatňoval. Spoločný výbor zriadený dohodou by mal na tento účel prijať rozhodnutie, ktorým sa protokol 3 nahrádza novým protokolom, ktorý, pokiaľ ide o pravidlá pôvodu, odkazuje na dohovor.

               (6)

               Pozícia Únie v Spoločnom výbore by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v Spoločnom výbore zriadenom Dohodou medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej, pokiaľ ide o nahradenie protokolu 3 k uvedenej dohode týkajúceho sa definície obsahu „pôvodné výrobky“ a metód spolupráce v oblasti správy novým protokolom, ktorý, pokiaľ ide o pravidlá pôvodu, odkazuje na Regionálny dohovor o paneuro-stredomorských preferenčných pravidlách pôvodu, je založená na návrhu rozhodnutia Spoločného výboru pripojenom k tomuto rozhodnutiu.
   Technické zmeny v návrhu rozhodnutia Spoločného výboru môžu zástupcovia Únie v Spoločnom výbore schváliť bez ďalšieho rozhodnutia Rady.
   Článok 2
   Rozhodnutie Spoločného výboru sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 7. mája 2015

            Za Radu

            predseda

         E. RINKĒVIČS

      (1)  Ú. v. ES L 53, 22.2.1997, s. 2.

      (2)  Ú. v. EÚ L 54, 26.2.2013, s. 4.

      NÁVRH
      ROZHODNUTIE SPOLOČNÉHO VÝBORU EÚ/DÁNSKO – FAERSKÉ OSTROVY č. …
      z …,
      ktorým sa nahrádza Protokol 3 k Dohode medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej týkajúci sa definície obsahu „pôvodné výrobky“ a metód spolupráce v oblasti správy
      SPOLOČNÝ VÝBOR EÚ/DÁNSKO – FAERSKÉ OSTROVY,
      so zreteľom na Dohodu medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej (1), a najmä na jej článok 11,
      so zreteľom na Protokol 3 k Dohode medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej týkajúci sa definície obsahu „pôvodné výrobky“ a metód spolupráce v oblasti správy,
      keďže:

                  (1)

                  Článok 11 Dohody medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej (ďalej len „dohoda“) odkazuje na protokol 3 k dohode (ďalej len „protokol 3“), ktorým sa stanovujú pravidlá pôvodu a stanovuje sa kumulácia pôvodu medzi Európskou úniou, Faerskými ostrovmi a ostatnými zmluvnými stranami Regionálneho dohovoru o paneuro-stredomorských preferenčných pravidlách pôvodu (2) (ďalej len „dohovor“).

                  (2)

                  Článkom 39 protokolu 3 sa stanovuje, že Spoločný výbor zriadený článkom 31 dohody môže rozhodnúť o zmene ustanovení protokolu.

                  (3)

                  Účelom dohovoru je nahradiť protokoly o pravidlách pôvodu, ktoré sú v súčasnosti platné medzi krajinami paneuro-stredomorskej oblasti, jediným právnym aktom.

                  (4)

                  Európska únia a Dánske kráľovstvo za Faerské ostrovy podpísali dohovor 15. júna 2011.

                  (5)

                  Listinu o prijatí uložila Európska únia u depozitára dohovoru 26. marca 2012 a Dánske kráľovstvo uložilo za Faerské ostrovy listinu o prijatí 9. septembra 2013. V dôsledku toho v súlade s článkom 10 ods. 3 dohovoru nadobudol dohovor platnosť 1. mája 2012 vo vzťahu k Európskej únii a 1. novembra 2013 vo vzťahu k Faerským ostrovom.

                  (6)

                  Protokol 3 by sa preto mal nahradiť novým protokolom odkazujúcim na dohovor,

            PRIJAL TOTO ROZHODNUTIE:
      Článok 1
      Protokol 3 k Dohode medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej týkajúci sa definície obsahu „pôvodné výrobky“ a metód spolupráce v oblasti správy sa nahrádza znením uvedeným v prílohe k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.
      Uplatňuje sa od …

         V …

               Za Spoločný výbor

               predseda

         (1)  Ú. v. ES L 53, 22.2.1997, s. 2.

         (2)  Ú. v. EÚ L 54, 26.2.2013, s. 4.

         PRÍLOHA

            Protokol 3
            týkajúci sa vymedzenia pojmu „pôvodné výrobky“ a metód administratívnej spolupráce
            Článok 1
            Uplatniteľné pravidlá pôvodu
            1.   Na účely vykonávania tejto dohody sa uplatňuje dodatok I a príslušné ustanovenia dodatku II k Regionálnemu dohovoru o paneuro-stredomorských preferenčných pravidlách pôvodu (1) (ďalej len „dohovor“).
            2.   Všetky odkazy na „príslušnú dohodu“ v dodatku I a v príslušných ustanoveniach dodatku II k dohovoru sa považujú za odkazy na túto dohodu.
            Článok 2
            Riešenie sporov
            1.   Spory, ktoré vzniknú v súvislosti s postupmi overovania podľa článku 32 dodatku I k dohovoru a ktoré nemožno vyriešiť medzi colnými orgánmi žiadajúcimi o overenie a colnými orgánmi zodpovednými za vykonanie tohto overenia, sa predkladajú Spoločnému výboru.
            2.   Riešenie všetkých sporov medzi dovozcom a colnými orgánmi dovážajúcej krajiny sa riadi právnymi predpismi tejto krajiny.
            Článok 3
            Zmeny protokolu
            Spoločný výbor môže rozhodnúť o zmene ustanovení tohto protokolu.
            Článok 4
            Odstúpenie od dohovoru
            1.   Ak Európska únia alebo Dánske kráľovstvo za Faerské ostrovy písomne oznámi depozitárovi dohovoru svoj zámer odstúpiť od dohovoru podľa článku 9 dohovoru, Európska únia a Dánske kráľovstvo za Faerské ostrovy bezodkladne začnú rokovania o pravidlách pôvodu na účely vykonávania tejto dohody.
            2.   Až do nadobudnutia platnosti takýchto novodohodnutých pravidiel pôvodu sa na túto dohodu naďalej uplatňujú pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru uplatniteľné v okamihu odstúpenia od dohovoru. Od okamihu odstúpenia od dohovoru sa však pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru vykladajú tak, aby umožňovali dvojstrannú kumuláciu len medzi Európskou úniou a Faerskými ostrovmi.
            Článok 5
            Prechodné ustanovenia – kumulácia
            Bez ohľadu na článok 16 ods. 5 a článok 21 ods. 3 dodatku I k dohovoru, keď sa kumulácia týka len štátov EZVO, Faerských ostrovov, Európskej únie, Turecka a účastníkov procesu stabilizácie a pridruženia, za dôkaz o pôvode možno považovať sprievodné osvedčenie EUR.1 alebo vyhlásenie o pôvode.

            (1)  Ú. v. EÚ L 54, 26.2.2013, s. 4.